अधिक जानकारी के लिए पढ़ें केंद्रीय मानव संसाधन विकास मंत्री श्री रमेश पोखरियाल 'निशंक' ने आईआईटी दिल्ली द्वारा विकसित दुनिया की सबसे सस्ती कोविड19 डायग्नोस्टिक किट कोरोश्योर को लॉन्च किया केंद्रीय मानव संसाधन विकास मंत्री श्री रमेश पोखरियाल निशंक ने आज नई दिल्ली में आईआईटी दिल्ली द्वारा विकसित की गई आरटीपीसीआर पर आधारित विश्व की सबसे सस्ती कोविड19 डायग्नोस्टिक किट को डिजिटल माध्यम से लॉन्च किया जिसे आईसीएमआर और डीसीजीआई द्वारा स्वीकृत किया गया है। श्री पोखरियाल ने कहा कि भारतीय प्रौद्योगिकी संस्थान दिल्ली द्वारा कोविड19 के लिए विकसित की गई डायग्नोस्टिक किट कोरोश्योर प्रधानमंत्री श्री नरेन्द्र मोदी के आत्मनिर्भर भारत के दृष्टिकोण की दिशा में एक कदम है।